
DR.30.6.2008 21 

 

 
Berkaitan dengan kementerian-kementerian ataupun agensi-agensi lain yang 

bertanggungjawab berkaitan di bawah HANRUH ini, ianya mengikuti daripada segi 
komponen-komponen yang saya nyatakan tadi. Di bawah HANRUH, terdapat lima 
komponennya dan kementerian-kementerian ataupun badan-badan yang terlibat bukanlah 
di bawah Kementerian Pertahanan.  Jadi saya rasa itu luar daripada jurisdiction 
Kementerian Pertahanan dan daripada segi jawatankuasa yang bertanggungjawab adalah 
MKN (Majlis Keselamatan Negara). Terima kasih Tuan Yang di-Pertua. 

Tuan Yang di-Pertua: Yang Berhormat Bayan Baru. 

Dato' Zahrain bin Mohamad Hashim [Bayan Baru]: Terima kasih Tuan Yang di-
Pertua. Dengan pendekatan total defence, negara kita telah belanja berbilion-bilion ringgit 
untuk membeli alat dan perkakas peperangan seperti submarine, jet pejuang dan kapal 
perang.  Saya hanya nak tanya siapakah yang kita anggap musuh kita ini dan apakah kita 
mampu dengan perbelanjaan berbilion-bilion ini mempertahankan negara kita dari musuh-
musuh ini. Terima kasih. 

Tuan Yang di-Pertua: Sila menteri. 

Datuk Wira Abu Seman Yusop: Terima kasih Tuan Yang di-Pertua. Berkaitan 
dengan pertahanan negara kita, selain daripada apa yang telah saya nyatakan tadi bahawa 
komponen yang melibatkan pihak tentera Malaysia ini adalah dalam mempertahankan 
tanah air kita daripada ancaman luar.  

Oleh kerana itu dalam keadaan masa sekarang, keadaannya begitu mencabar 
bahawa kita memerlukan untuk meningkatkan daripada peralatan tentera kita mengikut 
teknologi yang ada pada masa ini.  Jadi kerana itulah, daripada apa yang ATM buat 
sekarang bahawa peralatan-peralatan termasuklah kapal selam, kapal udara perlu 
diperolehi oleh angkatan tentera ini di mana ianya boleh merupakan sebagai satu deterrent 
kepada musuh-musuh kita dalam mengancam negara kita. Terima kasih. 

 

10. Tuan Haji Mahfuz bin Omar [Pokok Sena] minta Perdana Menteri menyatakan 
adakah kerajaan bercadang hendak memansuhkan atau mengurangkan kos perbelanjaan 
Orkestra Filharmonik Malaysia (MPO) di bawah Petronas. 

Tuan Yang di-Pertua: Sila menteri. 

Timbalan Menteri di Jabatan Perdana Menteri [Tuan S.K. Devamany]: Tuan 
Yang di-Pertua, untuk makluman Ahli Yang Berhormat, Orkestra Filharmonik Malaysia 
(MPO) ditubuhkan selaras dengan hasrat dan pendekatan pembangunan secara holistik 
Petronas dengan menggabungkan pembangunan perniagaan bersama sains teknologi dan 
kesenian.  

Untuk hasrat itu, Petronas akan terus menaja Orkestra Filharmonik Malaysia 
(MPO). Ia juga merupakan sebahagian daripada tanggungjawab sosial Petronas iaitu 
dengan izin, corporate social responsibility untuk menyediakan aktiviti riadah bagi 
memenuhi pelbagai tuntutan masyarakat hari ini. Sebagai sebuah negara yang didiami oleh 
pelbagai kaum termasuk expatriate dengan izin, kemudahan ini akan memberi pilihan 
kepada mereka yang meminati persembahan secara langsung orkestra simfoni bertaraf 
antarabangsa untuk beriadah bersama keluarga dan golongan yang sealiran. 

Selain meningkatkan imej negara, kehalusan seni muzik klasik boleh memupuk 
disiplin juga di kalangan masyarakat. Di samping itu, pelbagai program bermanfaat juga 
telah dianjurkan oleh MPO seperti berikut; 

(i) Melatih kemahiran para pemuzik tempatan bermain alat-alat   

  muzik orkestra melalui Instrumental Lessons Programme; 

 (ii) mencungkil dan memupuk bakat-bakat baru di kalangan 
komposer-komposer tempatan melalui program MPO Forum 
for Malaysian Composers; 



Berkaitan dengan kementerian-kementerian ataupun agensi-agensi lain yang bertanggungjawab berkaitan di bawah HANRUH ini, ianya mengikuti daripada segi komponen-komponen yang saya nyatakan tadi. Di bawah HANRUH, terdapat lima komponennya dan kementerian-kementerian ataupun badan-badan yang terlibat bukanlah di bawah Kementerian Pertahanan. Jadi saya rasa itu luar daripada jurisdiction Kementerian Pertahanan dan daripada segi jawatankuasa yang bertanggungjawab adalah MKN (Majlis Keselamatan Negara). Terima kasih Tuan Yang di-Pertua. Tuan Yang di-Pertua: Yang Berhormat Bayan Baru. Dato' Zahrain bin Mohamad Hashim [Bayan Baru]: Terima kasih Tuan Yang di- Pertua. Dengan pendekatan total defence, negara kita telah belanja berbilion-bilion ringgit untuk membeli alat dan perkakas peperangan seperti submarine, jet pejuang dan kapal perang. Saya hanya nak tanya siapakah yang kita anggap musuh kita ini dan apakah kita mampu dengan perbelanjaan berbilion-bilion ini mempertahankan negara kita dari musuh- musuh ini. Terima kasih. Tuan Yang di-Pertua: Sila menteri. Datuk Wira Abu Seman Yusop: Terima kasih Tuan Yang di-Pertua. Berkaitan dengan pertahanan negara kita, selain daripada apa yang telah saya nyatakan tadi bahawa komponen yang melibatkan pihak tentera Malaysia ini adalah dalam mempertahankan tanah air kita daripada ancaman luar. Oleh kerana itu dalam keadaan masa sekarang, keadaannya begitu mencabar bahawa kita memerlukan untuk meningkatkan daripada peralatan tentera kita mengikut teknologi yang ada pada masa ini. Jadi kerana itulah, daripada apa yang ATM buat sekarang bahawa peralatan-peralatan termasuklah kapal selam, kapal udara perlu diperolehi oleh angkatan tentera ini di mana ianya boleh merupakan sebagai satu deterrent kepada musuh-musuh kita dalam mengancam negara kita. Terima kasih. 10. Tuan Haji Mahfuz bin Omar [Pokok Sena] minta Perdana Menteri menyatakan adakah kerajaan bercadang hendak memansuhkan atau mengurangkan kos perbelanjaan Orkestra Filharmonik Malaysia (MPO) di bawah Petronas. Tuan Yang di-Pertua: Sila menteri. Timbalan Menteri di Jabatan Perdana Menteri [Tuan S.K. Devamany]: Tuan Yang di-Pertua, untuk makluman Ahli Yang Berhormat, Orkestra Filharmonik Malaysia (MPO) ditubuhkan selaras dengan hasrat dan pendekatan pembangunan secara holistik Petronas dengan menggabungkan pembangunan perniagaan bersama sains teknologi dan kesenian. Untuk hasrat itu, Petronas akan terus menaja Orkestra Filharmonik Malaysia (MPO). Ia juga merupakan sebahagian daripada tanggungjawab sosial Petronas iaitu dengan izin, corporate social responsibility untuk menyediakan aktiviti riadah bagi memenuhi pelbagai tuntutan masyarakat hari ini. Sebagai sebuah negara yang didiami oleh pelbagai kaum termasuk expatriate dengan izin, kemudahan ini akan memberi pilihan kepada mereka yang meminati persembahan secara langsung orkestra simfoni bertaraf antarabangsa untuk beriadah bersama keluarga dan golongan yang sealiran. Selain meningkatkan imej negara, kehalusan seni muzik klasik boleh memupuk disiplin juga di kalangan masyarakat. Di samping itu, pelbagai program bermanfaat juga telah dianjurkan oleh MPO seperti berikut; (i) Melatih kemahiran para pemuzik tempatan bermain alat-alat muzik orkestra melalui Instrumental Lessons Programme; (ii) mencungkil dan memupuk bakat-bakat baru di kalangan komposer-komposer tempatan melalui program MPO Forum for Malaysian Composers;